Gessius Florus

Gessius Florus est eques Romanus Clazomenis ortus quem anno 64 Nero procuratorem Iudaeae provinciae fecit ob amicitiam uxoris Cleopatrae cum Poppaea SabinaFlavius Iosephus, Antiquitates Iudaicae, XX.252. Lucceio Albino successit et improbitate antecessores ita superasse a Flavio Iosepho dicebatur ut Iudaei Albinum desidarent quia ille furta saltem occultabat, Gessius econtra ea velut pompa triumphali per urbem vehebatFlavius Iosephus, Ant. Iud. XX.254..

In provincia administranda tanta aviditate crudelitateque exstitit (supplicium crucis etiam civibus Romanis adhibuitDe bello Iudaico, II.308) ut secundum historicum Flavium Iosephum, praecipuum de ea re fontem, eius facinora causa non mediocris primi belli Iudaici  fuerint. A Iudaeis apud legatum Syriae Cestium accusatus eum mendaciis et obsequio decepit. Abhinc tamen metuens ne a provincialibus apud Neronem Romae accusaretur, bellum occulte optasse dicitur et Iudaeorum iras omni modo excitasse. At postquam Cestius seditionis opprimendae causa Iudaeam cum exercitu ingressus  a Hierosolymitanis magno dedecore fugatus est, ne ipse supplicio adficeretur Florum apud Neronem incusare decrevitFlavius Iosephus, De bello Iudaico, II.558, de cuius iudicio nihil accepimus : nam ab anno 66 de Gessio Floro in fontibus siletur.
 Notae 

Fontes
Flavius Iosephus, libro secundo de Bello Iudaico 277-558
 Tacitus, libro quinto Historiarum 10
Si vis plura legere...
 Hadas-Lebel, Mireille, Rome, la Judée et les Juifs, Parisiis, A. & J. Picard, 2009
E. M. Smallwood, The Jews under Roman Rule : from Pompey to Diocletian, Lugduni Batavorum, Brill, 1976

Categoria:Equites Romani
Categoria:Procuratores Iudaeae
Categoria:Bella Iudaeo-Romana